യു.എന് റിപ്പോര്ട്ട്: ഭൂമിയില് ചൂട് കൂടുന്നു ജനീവ: ഹരിതഗൃഹ വാതകങ്ങള് പുറന്തള്ളുന്നത് മൂലം ഭൂമിയിലെ ചൂട് വര്ദ്ധിച്ചെന്ന് ഐക്യരാഷ്ട്രസഭയുടെ റിപ്പോര്ട്ട്. ഈ നൂറ്റാണ്ടില് ശരാശരി 2.7 ഡിഗ്രി സെല്ഷ്യസ് താപനില വര്ദ്ധിച്ചെന്നാണ് ചൊവ്വാഴ്ച പുറത്തിറങ്ങിയ റിപ്പോര്ട്ടില് വ്യക്തമാക്കിയത്. കാലാവസ്ഥാ വ്യതിയാനങ്ങളെ കുറിച്ചുള്ള ചര്ച്ചകള്ക്ക് മുന്നോടിയായുള്ള മുന്നറിയിപ്പാണിത്. 31 നാണ് യു.എന്നിന്റെ കാലാവസ്ഥാ വ്യതിയാനങ്ങളെക്കുറിച്ചുള്ള ചര്ച്ചയായ സി.ഒ.പി 26 നടക്കുന്നത്. കാലാവസ്ഥ വ്യതിയാനങ്ങളെ തടയാനും നിലവിലെ ഭൂമിയിലെ ചൂട് രണ്ട് ഡിഗ്രി സെല്ഷ്യസില് താഴെയാക്കി കുറയ്ക്കാനും സ്വീകരിക്കേണ്ട മാര്ഗങ്ങളെക്കുറിച്ച് സി.ഒ.പിയില് ചര്ച്ച നടക്കും.വ്യാവസായിക നിലവാരം 1.5 ഡിഗ്രി സെല്ഷ്യസ് വരെ കുറച്ച് നല്ല രീതിയില് മുന്നോട്ട് കൊണ്ടു പോകാനും മലിനീകരണ തോത് കുറക്കാനും ഹരിതഗൃഹ വാതകങ്ങള് പുറന്തള്ളുന്നത് കുറയ്ക്കുന്നതിനുമാണ് ചര്ച്ചയില് പ്രധാന്യം നല്കുന്നത്. ഭീതി പടര്ത്തി പ്രകൃതിദുരന്തങ്ങള് കുറച്ച് വര്ഷങ്ങളായി ലോകമെമ്ബാടും കാട്ടുതീ പടര്ന്നു പിടിക്കുന്നത് വ്യാപകമായിട്ടുണ്ട്. ആമസോണ് വനാന്തരങ്ങളില് പലയിടത്തും അഗ്നിബാധയുണ്ടായി. ഇന്ത്യയടക്കമുള്ള രാജ്യങ്ങളില് വെള്ളപ്പൊക്കവും ചുഴലിക്കാറ്റും മണ്ണൊലിപ്പും ഉരുള്പ്പൊട്ടലുമടക്കമുണ്ടായി.ഹരിതഗൃഹ വാതകങ്ങള് പുറന്തള്ളുന്നത് മൂലം അടുത്ത ഇരുപത് വര്ഷത്തോടെ താപനില 1.5 ഡിഗ്രി സെല്ഷ്യസ് കവിയുമെന്ന് ആഗസ്റ്റില് പുറത്തിറങ്ങിയ റിപ്പോര്ട്ടില് യു.എന് മുന്നറിയിപ്പ് നല്കിയിരുന്നു.കഴിഞ്ഞ വര്ഷമാണ് ഹരിതഗൃഹവാതക സാന്ദ്രത റെക്കാഡിലെത്തിയതെന്ന് യു.എന് വേള്ഡ് മെറ്റീരിയോളജിക്കല് ഓര്ഗനൈസേഷന് വ്യക്തമാക്കി. ലോകത്ത് പ്രതിദിനം താപനില ഉയര്ന്നു കൊണ്ടിരിക്കുകയാണെന്നും അവര് കൂട്ടിച്ചേര്ത്തു.ഇതേ അവസ്ഥയില് ലോകം സഞ്ചരിച്ചാല് 2.7 ഡിഗ്രി സെല്ഷ്യസിലേക്ക് ചൂട് ഉയരും. 2030ഓടുകൂടി 2.7ല് നിന്നും 1.5 ഡിഗ്രി സെല്ഷ്യസിലേക്ക് എത്താന് വാര്ഷിക ഹരിതഗൃഹ വാതകം പുറന്തള്ളുന്നതിന്റെ തോത് കുറക്കേണ്ടത് അത്യാവശ്യമാണ്.